تورکیه‌نین باش ناظیری‌نین معاوینی نومان کورتولموش ژوئیه‌نین 15-ده یالنیز بیر چئوریلیش جهدی‌نین باش وئرمه‌دیگینی، مقصدین تورکیه‌نی ایشغال ائتمک اولدوغونو سؤیله‌دی.
بونلاری شیشیردیلمیش ایفادلر کیمی قبول ائدنلرین اولدوغونو دئین کورتولموش:
"عراق‌ین پارچالانماسی اؤلکده او پروسئسین باشلاماسیندان 20 آی سونرا باش وئردی. سوریه 18-19 آی سونرا بوگونکو وضعته گلدی" دئیه قئید ائتدی.
اؤزل بیر تلویزیون کانالینا موصا‌حیبه وئرن نومان کورتولموش گوندمی دیرلندیردی.
تورکیه جومهوریتی‌نین تاریخی‌نین ان قارانلیق و ان چتین دؤوردن کئچدیگینی بیلدیرن باش ناظیرین معاوینی: "اؤلکه‌میز اوچورومون کناریندان دؤندو. آرتیق یاخین دؤورده تورکیه‌ده بیر چئوریلیش تشببوسونون اولا بیله‌جگینی، بونا بنزر بیر خیانتکار پلانین تطبیق اولونا بیله‌جگینی احتیمال ائتمیرم."
2016 چئوریلیشچی‌نین قاچدیغینی قئید ائدن نومان کورتولموش بونلارین و طرفداش‌لاری‌نین سوء قصد، سیبر سالدیری، اقتیصادیاتا منفی تاثیر گؤسترمیه جهد ائده بیله جگینی دئدی.
کورتولموش بونلارا قارشی بوتون دؤولت اورقان‌لاری‌نین ساییق وضعیتده اولدوغونو دا وورغولادی.
